Den Nord-Cimbriske Tilskuer, 1824-07-15
J Edinburgh Observer fortælles: En Aften da nyelig en Forpagters Tjenere ved Culeross fik deres sædvanlige Melk til Aftensmaaltidet, forekom det et ungt Menneske, da han tog en eller to Mundfulde af den Krukke hvori hans Portion var, at den havde en besynderlig Smag, da han atter smagte derpaa, lagde han Mærke til, at den havde en guulagtig Coleur. Han viste det til hans Herre, som lod undersøge hvad det var og fandt den indeholdt en giftig Substants. Man fatte de Mistanke til en Tjenestepige, som siden er flygtet; en Trætte med Pigens Kjereste, angiver man som Aarsagen til dette uoverlagte Foretagende. Heldigviis slap det unge Menneske med en let Hovedpine i en eller to Dage. En skrækkelig Mishandling. Jeremiah Kelleher, fød i Jrland, en Karl af kjempeagtig Vext og skrækkeligt Aasyn som flere Dage har været i Arrest for at have saa barbarisk og brutalt behandlet hans Kone, at der, endog er Fare for hendes Liv, blev i Fredags den 21de Mai, efter foregaaende Prælominair=Forhør, frembragt for Retten i Colchester til Afhørelse, Siden den udøvede Voldsomhed mod den ulykkelige Kone, har hun været overladt til Saarlægen, Hr. Burgess Omsorg; og det var først den 21de Mai, at denne Herre, kunde erklære at hendes Liv var uden Fare, eller resikere at hun maatte flyttes til et andet Sted, for at afgive Vidnesbyrd, i Retten. Dette stakkels Fruentimmer var hverken i Stand til at gaae eller staae; men blev bragt i en Karet til Raadhuset og ført ved to Betientere, til en Plads ved Siden af Magistratspersonerne, til hvem hun afgav følgende Forklaring om den, Behandling hun havde modtaget af hendes umenneskelige Mand. Hun sagde at hendes Mand, hun selv og tre Børn boede i Nottingham Court, og skjøndt hans ugentlige Fortjeneste som Steenhugger, er mod 20 Schilling somtrent 10 Rbd. Sedler.) havde han dog ofte forladt hende og Børn to hele Dage uden at give hende det Mindste til at ernære sig og Børn med; men tvang hende til at anraabe det Offentlige om Understøttelse. Hele afvigte Løverdag havde han forladt hende i denne Forfatning og kom ikke hjem førend mellem 1 og 2 om Natten, hvorpaa han, da han fandt hende sovende i sin Seng med et 14 Maaneders gammelt Barn ved sin Side, trak dem begge ud af Sengen og nogne som de vare, sparkede dem ud af Værelset, de vare da tvungne til at forblive siddende hele Natten paa Trappen. Omtrent Klokken 8 stod hendes Mand op og gik ud af Huset og hun greb denne Leilighed til at lægge sig lidt med sit Barn og samle Kræfter efter den Kulde hun havde udstaaet denne Nat. De faldt snart i Søvn, men Kl. 2 om Eftermiddagen kom hendes Mand tilbage, som det lod til, noget beskjænket, kastede hende og Barnet igjen ud af Sengen, greb hende ved Haaret og trak hende, medens han hele Veien sparkede hende, saa nogen som hun var, udi Kjøkkenet, hvor der stod en stor Tønde fuldt af skident Vand, i hvilken hun havde vasket. Derpaa drog han hende over til Tønden, tvang hendes Hoved og Ansigt ned i den, medens Legemet laae strakt hen af Jorden, han holdt hende i denne Stilling indtil hun var næsten qvalt og hendes Hals næsten skaaret over ved den skarpe Kant paa Tønden (her blottede den stakkels Kone et Saar, der gik dybt ind i Halsen.) Da han, som hun formoder, troede at have fuldført hans diæ velske Handling, gav han hende adskillige Spark paa Hovedet og paa Brystet og forlod derpaa Huset med den Trudsel at han skulle dræbe Barnet, hvis det gjorde mindste Allarm. Hun havde endnu blot saamegen Styrke tilovers, at hun med megen Vanskelighed kunde krybe hen til Gadedøren, førend hendes Mand var kommen ud af Porten. Synet af hende, der var skrækkeligt, da hun bogstavelig ialt var nogen, hendes Linned istykkerreven og hun selv bedækket med Sæbevand, blaae Pletter og Blod, tildrog sig øieblikkelig alle Folks Opmærksom hed, især paa denne Tid af Dagen, og de vare hurtige til at gribe Ophavsmanden dertil og faae ham arresteret, dog ikke førend han havde slagen en stor Deel til Jorden. Medens Mændene vare i Færd med at forsikkre sig denne grusomme Morder, vare Fruentimmerne ikke mindre virksomme i at hjelpe det ulykkelig Offer for hans Mishandlinger. De toge deres Lommetørklæder og Forklæder og kastede over hende for at skjule hendes Nøgenhed, og førte hende og hendes Børn ind i et Huus, Hvor de fik hende tørret og paaklædt. Hendes Mand søgte at retfærdiggjøre hans grusomme Behandling mod hende, med at han havde fundet hende i en beruset Tilstand; men det blev beviist at være falsk. Han blev derpaa sat i Fængsel for at oppebie sin Dom, især da Politie Adjutanten M. Big, erklærede at han ligesiden hans Ankomst altid havde været en Skræk for Sognet, formedelst hans vilde og raae Opførsel.